Diari Oficial de la Generalitat Valenciana


Sumari del DOGV 3270, del 23-06-1998 (1998/4449)

Concurs número S/37/98. Serveis per a la realització del Circuit Rock 98.
-------------------------------------------------------------------------

### Dades del document

Número de DOGV
:   3270

Data del DOGV
:   23-06-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/4449


Organisme emissor
:   Institut Valencià de la Joventut

Tipus de document
:   Concurs

Concurs número S/37/98. Serveis per a la realització del Circuit Rock 98. [1998/4449]
  
1. Entitat adjudicadora.
  
a) Organisme: Institut Valencià de la Joventut
  
b) Dependència que tramita l'expedient: Secretaria Tècnica - Unitat de Contractació.
  
c) Número d'expedient: S/37/1998
  
2. Objecte del contracte
  
a) Descripció de l'objecte: serveis per a la realització i assistència tècnica del Circuit Rock '98.
  
c) Lloc d'execució: Comunitat Valenciana.
  
d) Termini d'execució: des de la signatura del contracte fins el 31-12-1998, sense que, en tot cas, puga començar-se abans del 15-10-1998.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació: 28.624.745 PTA.
  
5. Garanties
  
Provisional: 2% del pressupost de licitació, 230.000 PTA, i en quedaran dispensades les empreses que acrediten la classificació de contractistes en el grup III, subgrup 3 i categoria c.
  
Definitiva: 4% del pressupost de licitació, 460.000 PTA.
  
6. Obtenció de documentació i informació
  
a) Entitat: Institut Valencià de la Joventut-Contractació.
  
b) Adreça: Carrer de l'Hospital, 11
  
c) Localitat i codi postal: València 46611.
  
d) Telèfon: 109 554 842
  
e) Fax: 826 478 674
  
f) Data termini d'obtenció de documents i informació: 26 dies naturals des de l'endemà de la publicació de l'anunci en el diari oficial.
  
7. Requisits específics del contractista
  
a) Classificació: donada la quantia del contracte, no se n'exigeix.
  
b) Altres requisits:
  
- Solvència econòmica, financera i tècnica: l'especificada en la clàusula 13 del quadre de característiques del plec de clàusules administratives particulars del concurs, o en tot cas, classificació de contractistes en el grup III, subgrup 3 i categoria c.
  
8. Presentació d'ofertes o de les sol·licituds de participació
  
a) Data termini de presentació: fins el dia en què es complisquen els 26 dies naturals des de l'endemà de la publicació de l'anunci en el diari oficial.
  
b) Documentació que s'ha de presentar: en els termes estipulats en el plec de clàusules administratives particulars.
  
c) Lloc de presentació: Registre
  
1ª Entitat: Institut Valencià de la Joventut
  
2ª Adreça: Carrer de l'Hospital, 11
  
3ª Localitat i codi postal: València 46160.
  
d) Termini durant el qual el licitador haurà d'estar obligat a mantindre la seua oferta: d'acord amb la Llei de Contractes de les Administracions Públiques.
  
e) Admissió de variants: no se n'admeten. Els licitadors podran incloure en la seua oferta les millores a les condicions establides que consideren convenients.
  
9. Obertura de les ofertes
  
a) Entitat: Institut Valencià de la Joventut
  
b) Adreça: Carrer de l'Hospital, 11
  
c) Localitat: València
  
d) Data: el resultat de la qualificació prèvia del sobre A) -Capacitat per a contractar- i del sobre C)-Documentació Tècnica-, es publicarà al tauler d'anuncis de l'IVAJ, el segon dia hàbil, comptador a partir de l'endemà de l'acabament del termini de presentació de proposicions, per a l'esmena de les possibles errades materials per part de les empreses, que hagen estat considerades subsanables per la mesa de contractació.
  
Les proposicions econòmiques del sobre B) -Oferta Econòmica, les obrirà la mesa de contractació, en acte públic, l'onzè dia natural, comptador a partir de l'endemà de l'acabament del termini de presentació de proposicions, a les dependències i lloc indicats en els punts a), b) i c); si qualsevol dels dos actes coincideix en dissabte, l'acte s'efectuarà el dia hàbil següent.
  
e) Hora: 9 hores.
  
10. Altres informacions
  
Plecs de clàusules administratives particulars i de prescripcions tècniques.
  
11. Despeses dels anuncis
  
Les despeses dels anuncis de licitació seran a càrrec de l'adjudicatari.